cyanic-selkie/wikianc huggingface dataset:
এ কে এম মাহবুবুল ইসলাম
রাজনৈতিক জীবন
১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তিনি সিরাজগঞ্জ-৬ আসন থেকে পরাজিত হয়ে ছিলেন।
মাগফার আহমেদ চৌধুরী আজাদ
মাগফার উদ্দিন আহমেদ চৌধুরী আজাদ (জন্ম: ১১ জুলাই, ১৯৪৬ - নিখোঁজ: ৩০ আগস্ট, ১৯৭১) যিনি শহীদ আজাদ নামে সর্বাধিক পরিচিত, বাংলাদেশের স্বাধীনতা যুদ্ধে র একজন দুর্ধর্ষ গেরিলা যোদ্ধা। তিনি স্বাধীনতা যুদ্ধের ২নং সেক্টরের বিখ্যাত আরবান গেরিলা দল ক্র্যাক প্লাটুন এর সদস্য ছিলেন। ১৯৭১ সালের ৩০ আগস্ট ক্র্যাক প্লাটুনের আরও কয়েকজন সহযোদ্ধাসহ পাকহানাদারদের হাতে ধরা পড়েন নিজ বাসভবনে। তাকে ধরে নিয়ে রাখা হলো নাখালপাড়ার ড্রাম ফ্যাক্টরি সংলগ্ন এম.পি হোস্টেলের মিলিটারি টর্চার সেলে। এরপর ছেলের সাথে দেখা করার জন্য রমনা থানায় ছুটে গিয়েছিলেন আজাদের মা । মাকে দেখে কান্নায় ভেঙ্গে পড়েন আজাদ। মা জানতে চাইলেন "কেমন আছো?", আজাদ মাকে বলেছিলো, "এরা খুব মারে, ভয় হচ্ছে কখন সব স্বীকার করে ফেলি।" ছেলের সামনে তিনি ভেঙে পড়েননি। বরং ছেলেকে সাহস দিয়ে বলেছিলেন, "শক্ত হয়ে থেকো বাবা। কোন কিছু স্বীকার করবে না।"
সেদিন থানা হাজতে মায়ের কাছে আজাদ ভাত খেতে চেয়েছিলেন। আজাদ মায়ের কাছে ভাত খেতে চেয়ে বলেন, "মা, কতোদিন ভাত খাই না। এরপর যখন আসবে, আমার জন্য ভাত নিয়ে এসো।" পরের দিন মা ভাত নিয়ে যান থানায়। গিয়ে দেখেন ছেলে নেই। এই ছেলে আর কোনদিনও ফিরে আসে নি। ধরে নেওয়া হয়, সেদিনই ঘাতকরা মেরে ফেলেছিলো আজাদকে।
ছেলে একবেলা ভাত খেতে চেয়েছিলেন, মা পারেননি ছেলের মুখে ভাত তুলে দিতে। সেই কষ্ট, ইন্দ্রিয়ের সেই যাতনায় সেদিনের পর থেকে যতোকাল বেঁচে ছিলেন, সেই পুরো ১৪টি বছর মুখে একটা ভাতও তুলে নেননি মা সাফিয়া বেগম! তিনি অপেক্ষায় ছিলেন ১৪ টা বছর ছেলেকে ভাত খাওয়াবেন বলে। বিশ্বাস ছিলো তাঁর আজাদ ফিরবে। ছেলের অপেক্ষায় শুধু ভাতই নয়, ১৪ বছর তিনি বিছানায়ও শোননি। মেঝেতে শুয়েছেন, শীত-গ্রীষ্ম কোনো কিছুতেই তিনি পাল্টাননি তার এই পাষাণ-শয্যা। এর মূল কারণ ছিলো, তাঁর আজাদ রমনা থানায় আটক থাকাকালে বিছানা পায়নি। রুপকথার মতো এই বাস্তবতা নিয়ে পরে বরেণ্য লেখক আনিসুল হক তার বিখ্যাত মা উপন্যাস রচনা করেন।
জন্ম ও পরিবার
আজাদের জন্ম ১৯৪৬ সালের ১১ জুলাই। তার বাবা তৎকালীন পূর্ব পাকিস্তানের ধনাঢ্য ব্যবসায়ী ইউনুস আহমেদ চৌধুরী এবং মা মোসাম্মাৎ সাফিয়া বেগম। তিনি ছিলেন তার বাবা-মায়ের একমাত্র সন্তান। শৈশব কেটেছে নিউ ইস্কাটনের সুরম্য বাড়িতে। তবে পরবর্তীতে তার পিতার প্রতি ক্ষোভ নিয়ে মা সাফিয়া বেগম ফরাশগঞ্জের বাসায় চলে আসেন।
প্রারম্ভিক জীবন
আজাদ সবসময়েই ছিলেন স্বাধীনচেতা তরুণ। দুরন্ত, গানপাগল, সিনেমা-অন্তঃপ্রাণ আর বইপড়ুয়া হিসেবেই আজাদ পরিচিত ছিল সবার কাছে। তবে পড়ালেখায় খুব বেশি মনোযোগী ছিলেন না। এস.এস.সি'তে সেকেন্ড ডিভিশন নিয়ে পাশ করেন। তারপরে পড়তে যান করাচি বিশ্ববিদ্যালয়ে । সেখান থেকেই স্নাতক উত্তীর্ণ হন তিনি। এরপরে ১৯৭০ সালে ঢাকা বিশ্ববিদ্যালয়ের আন্তর্জাতিক সম্পর্ক বিভাগ থেকে এম.এ. পাশ করেন।
মুক্তিযুদ্ধে অংশগ্রহণ
ধনীর দুলাল হলেও ১৯৭১ সালে বাংলাদেশের মুক্তিযুদ্ধে দেশমাতৃকার সেবার ডাকে ঝাঁপিয়ে পড়েন আজাদ। নাম লেখান কিংবদন্তিসম ক্র্যাক প্লাটুন-এ। বেশ কিছু সফল অভিযানে অংশ নিয়েছিলেন তিনি। ১৯৭১ এর ২৯ আগস্ট দিবাগত রাতে, অর্থাৎ ৩০ আগস্ট নিজ বাড়ি থেকে আজাদকে তার কয়েক সহযোদ্ধাসমেত ধরে নিয়ে যায় পাক হানাদার বাহিনী। মুক্তিবাহিনীর তথ্য নেওয়ার জন্য তার ওপরে চালানো হয় পাশবিক অত্যাচার। সবকিছু সহ্য করে গেছেন, তবু মুখ খোলেননি বীর আজাদ। তার মা যখন তার সাথে বন্দি অবস্থায় দেখা করেন, তখন ভাত খেতে চেয়েছিলেন। মা ভাত নিয়ে গিয়ে ছেলেকে আর পাননি। ছেলেকে ভাত খাওয়াতে না পারার কষ্টে আজাদের মা জীবনে আর মুখে ভাত তুলে নেননি।
নিড ফর স্পিড
নিড ফর স্পিড (এনএফএস) (Need For Speed) একটি বহুল জনপ্রিয় রেসিং ভিডিও গেম সিরিজ যা ইলেকট্রনিক আর্টস কর্তৃক নিয়মিত প্রকাশ হয়ে আসছে এবং এখন পর্যন্ত বিভিন্ন গেম স্টুডিও দ্বারা ডেভেলপ হয়েছে। যার মধ্যে কানাডিয়ান ইএ ব্লেকবক্স এবং যুক্তরাজ্যভিত্তিক ক্রিয়েশন গেমস উল্লেখযোগ্য।
নিড ফর স্পিড পৃথিবীর সবচেয়ে জনপ্রিয় ও সফল রেসিং ভিডিও গেম সিরিজ এবং সর্বকালের অন্যতম শ্রেষ্ঠ ভিডিও গেম ফ্র্যানচাইজি। একটি পরিসংখ্যানে দেখা যায় ২০০৯ এর অক্টোবর পর্যন্ত নিড ফর স্পিড সিরিজের ১৪ কোটি কপি বিক্রিত হয়েছে।
২০১২-এর জুন মাসে ক্রিয়েশন গেমস ঘোষণা করে নিড ফর স্পিডের পুরো ফ্র্যানচাইজিই তাদের অধীনে । মাত্র এক বছর পর সুইডিশ এবং ব্রিটিশ ভিডিও গেম ডেভেলপার গোস্ট গেমস ও গোস্ট গেমস ইউকে (গোস্ট গেমস ইউকে ক্রিয়েশন গেমসের ৮০% কর্মীকে যুক্ত করে) এবং ক্রিয়েশন গেমস একসাথে নিড ফর স্পিডের সুদুর ভবিষ্যতের জন্য কাজ শুরু করে।
কে. ভি. আব্দুল খাদের
তিনি কেভি আবু এবং পথুর পুত্র এবং ৬ জুন ১৯৬৪ সালে ব্লাংগাদে জন্মগ্রহণ করেন। তিনি একজন আলোকচিত্রশিল্পী এবং রাজনৈতিক কর্মী।
যৌবনে তিনি বামফ্রন্টের সক্রিয় সদস্য ছিলেন। তিনি ছিলেন ত্রিশুর এবং ডিওয়াইএফআই-এর রাজ্য কমিটির জেলা সভাপতি, রাজ্য কমিটির সদস্য, সিপিআই(এম) এর এলাকা সম্পাদক। তিনি এক দশক ধরে দেশাভিমানির সাংবাদিক ছিলেন এবং কেরল রাজ্য ওয়াকফ বোর্ডের চেয়ারম্যান ছিলেন, কেরালা বিধানসভার অনাবাসী কেরালাইটদের কল্যাণের জন্য কমিটির প্রথম চেয়ারম্যান ছিলেন।
তিনি এখন সিপিআইএম কেরল রাজ্য নিয়ন্ত্রণ কমিশনের সদস্য এবং একজন জেলা সচিবালয়ের সদস্য এবং ত্রিশুর ও কেরালা প্রবাসী সংঘম রাজ্যের সাধারণ সম্পাদক।
তিনি ২০০৬, ২০১১ এবং ২০১৬ সালে কেরালা বিধানসভায় নির্বাচিত হন।
মদিনা মসজিদ
মদিনা মসজিদ (مدینہ مسجد) করাচি তারিক রোডে অবস্থিত একটি মসজিদ। এটি ১৯৮০ সালে নির্মিত হয়েছিল এবং বানুরি টাউনের জামিয়া উলূম-উল-ইসলামিয়া কর্তৃক অনুমোদিত।
২০২১ সালের ডিসেম্বরে সুপ্রিম কোর্ট মসজিদটি ভেঙে ফেলার নির্দেশ দিয়েছে, কারণ এটি একটি পার্কে নির্মিত।
ইমাম মুহাম্মদ ইবনে সৌদ ইসলামি বিশ্ববিদ্যালয়
ইমাম মুহাম্মদ ইবনে সৌদ ইসলামি বিশ্ববিদ্যালয় (جامعة الإمام محمد بن سعود الإسلامية) সৌদি আরবের রিয়াদে অবস্থিত। বিশ্ববিদ্যালয়টি ১৯৫৩ সালে প্রতিষ্ঠিত হয়েছে।  কিন্তু প্রথম অবস্থায় এটি বিশ্ববিদ্যালয় হিসেবে স্বীকৃতি পায় নি। ১৯৭৪ সালে একটি রাজকীয় ফরমান জারীর মাধ্যমে একে বিশ্ববিদ্যালয় করা হয়। এই বিশ্ববিদ্যালয়ে ১০টি অনুষদ রয়েছে। বর্তমানে এখানে ২৪ হাজার ছাত্র ও ১৩০০ শিক্ষকমণ্ডলী রয়েছেন।  এই বিশ্ববিদ্যালয়ের অধীনে সৌদি আরবের প্রধান শহরসহ ইন্দোনেশিয়া, জিবুতি ও জাপানে মাধ্যমিক ও উচ্চ মাধ্যমিক ইসলামী প্রতিষ্ঠান আছে।   এখানে স্নাতক ও স্নাতকোত্তর ডিগ্রী দেওয়া হয়।এই বিশ্বববিদ্যালয়ের অন্যতম লক্ষ্য হলো ইসলামি জ্ঞান বিভিন্ন ভাষাইয় অনুবাদ করা। এখানে নিজস্ব ছাপাখানা আছে। বিশ্ববিদ্যালয়টি ইসলামি শরিয়াহর দ্বারা পরিচালিত হয়।
ইতিহাস
ইমাম মুহাম্মদ ইবন সৌদ ইসলামী বিশ্ববিদ্যালয় ১৯৭৪ সালে প্রতিষ্ঠিত হয়েছিল।
বিশ্ববিদ্যালয়ের লাইব্রেরিটি প্রিন্স সুলতান লাইব্রেরি। এই লাইব্রেরি ১৯৫২ সালে প্রতিষ্ঠিত হয়েছিল। শহরের বিভিন্ন স্কুলের ছাত্র-ছাত্রীরা এখানে আসতে পারতো। এটি ওয়ার্ল্ড ডিজিটাল লাইব্রেরি র অংশীদার।
পাঠ্যক্রম
বিশ্ববিদ্যালয়টি ১১টি কলেজে গঠিত। এই এগারো কলেজের মূল লক্ষ্য হলো শরীয়াহ, ইসলাম, আরবি ভাষা, সামাজিক বিজ্ঞান, অ্যাডভোকেসি ও মিডিয়া স্টাডিজ, ভাষা ও অনুবাদ, কম্পিউটার বিজ্ঞান ও তথ্য বিজ্ঞান, অর্থনীতি ও প্রশাসনিক বিজ্ঞান, আনুষ্ঠানিক বিজ্ঞান, ঔষধ, এবং প্রকৌশল। এখানে আরবি গ্রন্থ থেকে বিভিন্ন বিদেশী ভাষায় ইসলামি জ্ঞান অনুবাদ করা হয় এবং বিদেশী ভাষা থেকে আরবিতে অনুবাদ করা হয়।
ক্রীড়া ও ঐতিহ্য
ইমাম মুহাম্মদ বিন সৌদ ইসলামি বিশ্ববিদ্যালয়ে একটি ফুটবল দল এবং একটি স্টেডিয়াম আছে।
প্রদত্ত ডিগ্রী
কলা মানবিক বিভাগে ডিপ্লোমা, মাস্টার্স ও ডক্টরেট ডিগ্রী প্রদান করা হয়। ব্যবসা ও সামাজিক বিভাগে ডিপ্লোমা ও মাস্টার্স ডিগ্রী, ভাষা ও সংস্কৃত বিভাগে ব্যাচেলর, মাস্টার্স ও ডক্টোরাল ডিগ্রী, মেডিসিন বিভাগে শুধুমাত্র ব্যাচলর ডিগ্রী, প্রকৌশল বিভাগে ডিপ্লোমা ও মাস্টার্স ডিগ্রী, বিজ্ঞান ও প্রযুক্তি বিভাগে ডিপ্লোমা ও ব্যাচেলর ডিগ্রী প্রদান করা হয়।
উল্লেখযোগ্য কর্মী
ইমাম মুহাম্মদ ইবন সৌদ ইসলামী বিশ্ববিদ্যালয়ে শিক্ষকতা করছেন এমন বিখ্যাত শিক্ষকমণ্ডলী হলেনঃ
কামরুল লায়লা জলি
কামরুল লায়লা জলি (জন্ম: ৩০ নভেম্বর ১৯৬৪) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-১০ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন। তার বাবা মোহাম্মদ আছাদুজ্জামান জাতীয় সংসদে মাগুরা-২ এর সংসদ সদস্য হিসেবে দায়িত্ব পালন করেছেন এবং তার ভাই সাইফুজ্জামান শিখর জাতীয় সংসদের মাগুরা-১ আসনের বর্তমান সাংসদ।
শ্যাম্পু (দ্ব্যর্থতা নিরসন)
শ্যাম্পু চুল ধোয়ার জন্য ব্যবহৃত একটি সাবান ভিত্তিক তরল বা কঠিন।
নুর মহল
নুর মহল দ্বারা যা বুঝানো হতে পারে-
নাস ডেইলি
নুসায়র ইয়াসিন (نصير ياسين, ইংরেজি: Nuseir Yassin, נוסייר יאסין; জন্ম ৯ ফেব্রুয়ারি ১৯৯২) একজন আরব-ইসরায়েলি ব্লগার। তিনি তার ফেসবুক, টিকটক এবং ইনস্টাগ্রামে নাস ডেইলি পৃষ্ঠার অধীনে দৈনিক এক মিনিটের ১,০০০টির বেশি ভিডিও তৈরি করার জন্য সবচেয়ে উল্লেখযোগ্য। তিনি বর্তমানে নাস ডেইলি কর্পোরেশন নামে একটি প্রতিষ্ঠান পরিচালনা করেন।
প্রারম্ভিক জীবন কর্মজীবন
ইয়াসিন ইসরায়েলের আরাবায় মুসলিম পরিবারে জন্মগ্রহণ করেন। তিনি নিজেকে ফিলিস্তিনি-ইসরায়েলি হিসেবে পরিচয় দেন। তার বাবা একজন মনোবিদ এবং মা পেশায় শিক্ষিকা; চার সন্তানের মধ্যে তিনি দ্বিতীয়।  তার মাতৃভাষা আরবি, এছাড়াও ইংরেজি ও ভাঙা ভাঙা হিব্রু বলতে পারেন। যদিও তিনি একজন মুসলিম হিসেবে বেড়ে উঠেছিলেন, তারপর থেকে তিনি মূলত ইসলাম পালন করা বন্ধ করে দিয়েছেন এবং নিজেকে "অধর্মীয় মুসলিম" হিসেবে ঘোষণা করেছেন।
উনিশ বছর বয়সে ইয়াসিন বায়বাকাশ প্রোকৌশলে ডিগ্রির জন্য হার্ভার্ড বিশ্ববিদ্যালয়ে আবেদন করেন এবং স্কলারশিপ পান। তিনি তার আবেদন রচনায় আরব হিসেবে ইসরায়েলে তার স্বপ্নপূরণের প্রতিবন্ধকতা তুলে ধরেন।  ২০১৪ সালে তিনি অর্থনীতিতে স্নাতক সম্পন্ন করেন এবং কম্পিউটার বিজ্ঞান বিষয়েও পড়াশোনা করেন। এসময় তিনি সহপ্রতিষ্ঠাতা হিসেবে পে-ইট-ফরওয়ার্ড রেজিস্ট্রেশন সার্ভিস, একটি সামাজিক সাইট এবং সার্চ ইঞ্জিন প্রতিষ্ঠা করেন।
২০১৪ এর সেপ্টেম্বরে সফটওয়্যার ডেভেলপার হিসেবে ভেনমোতে কাজ শুরু করেন, ভেনমো পেপ্যালের একটি মোবাইল পেমেন্ট সার্ভিস।
কর্দোবা খিলাফত
কর্ডোভা খিলাফত (خلافة قرطبة; trans. Khilāfat Qurṭuba) ছিল ৯২৯ থেকে ১০৩১ সাল পর্যন্ত ইবেরিয়ান উপদ্বীপ ও উত্তর আফ্রিকার কিছু অংশে শাসনকারী কর্ডোভা ভিত্তিক উমাইয়া রাজবংশ। পূর্বে এই অঞ্চলে উমাইয়া বংশীয় কর্ডোভা আমিরশাহী (৭৫৬-৯২৯) বহাল ছিল। এই যুগটি বাণিজ্য ও সংস্কৃতির ক্ষেত্রে অগ্রগতি সাধিত হয়। এসময় বিখ্যাত কর্দোবা মসজিদ নির্মিত হয়েছিল। ৯২৯ সালের জানুয়ারি তৃতীয় আবদুর রহমান নিজেকে কর্ডোভার খলিফা ঘোষণা করেন। ইতিপূর্বে তার মূল উপাধি ছিল কর্ডোভার আমির। তৃতীয় আবদুর রহমান উমাইয়া রাজপরিবারের একজন সদস্য ছিলেন। ৭৫৬ সাল থেকে তারা কর্ডোভার আমির হিসেবে দায়িত্ব পালন করেন।
নাস ডেইলি
নাস ডেইলি
২০১৬ সালে ইয়াসিন দুনিয়া ভ্রমণের সিদ্ধান্ত নিয়ে ভেনমোতে ইস্তফা দেন। তার ভ্রমণের অভিজ্ঞতা নিয়ে ভিডিও-ডকুমেন্টারি তৈরির ইচ্ছায় তিনি নাস ডেইলি পাতা তৈরি করেন (আরবিতে "নাস" বলতে বোঝায় "জনসাধারণ")। পাতাটির জন্য প্রতিদিন একটি করে ১০০০টি ভিডিও তৈরি করেন। ২০১৮ এর শুরুতে মার্ক জাগারবার্গের সাথে বৈঠকের পর নাস ডেইলিকে "শো" মর্যাদায় উন্নীত করা হয়।   ২০১৮ এর সেপ্টেম্বরে তার পাতায় অনুসারীর সংখ্যা হয় ৮০ লাখ। ; একই বছরের নভেম্বরে সংখ্যা বেড়ে দাঁড়ায় এক কোটিতে।
কর্দোবা খিলাফত
আন্দালুসের ফিতনা বলে পরিচিত এক গৃহযুদ্ধের ফলে খিলাফত দুর্বল হয়ে পড়ে। দ্বিতীয় হিশামের বংশধর ও তার আল মনসুরের উত্তরাধিকারিদের মধ্যে এই যুদ্ধ হয়। ১০৩১ সালে কয়েক বছরব্যাপী যুদ্ধের পর খিলাফত ভেঙে পড়ে এবং তাইফা নামক বেশ কিছু স্বাধীন রাজ্যের উদ্ভব হয়।
নাস ডেইলি
নাস ডেইলি
তার সব ভিডিও এক মিনিট ব্যাপ্তির এবং তা ফেসবুকে পোস্ট করা হয়। ২০১৭তে ইয়াসিন বলেন যে তিনি ইউটিউবে ভিডিও পোস্ট করেননি; কারন হিসেবে বলেন ফেসবুক অধিক লাভজনক হবার পাশাপাশি মানুষের বেশি কাছে পৌঁছানোর উপায় মনে হয়েছে। ২০১৯ সালে তিনি তার অফিশিয়াল ইউটিউব চ্যানেল নাস ডেইলিতে পুরাতন ভিডিওগুলো আপলোড করতে শুরু করেন। মাইক্রোফোন লাগোয়া একটি এসএলআর ক্যামেরা দিয়ে ভিডিওগুলো ধারণ করা হয়, সম্পাদনের কাজ শেষে পরেরদিন মুক্তি দেওয়া হয়। গড়ে প্রত্যেক ভিডিও ধারণ ও সম্পাদনায় সময় লাগে যথাক্রমে ছ'ঘণ্টা ও তিন ঘণ্টা। ফেসবুক অনুসারীদের পরামর্শানুযায়ী ভিডিওর বিষয়বস্তু ঠিক করা হয়। "দ্যাট'স ওয়ান মিনিট, সি ইউ টুমরো (আজকে এই একমিনিটই, আবার কাল দেখা হবে)" ট্যাগলাইনে ভিডিও সমাপ্ত হয়।
ইয়াসিনের সহযোগীদের তালিকায় রয়েছে ইসরায়েলি-মার্কিন ভিডিও নির্মাতা (পাশাপাশি প্রেমিকা) অ্যালিন তামির এবং পোল্যান্ডের ভিডিও ব্লগার ও সুরকার অ্যাগন হেয়ার।
অইংরেজিভাষীদের মাঝে ভিডিওগুলোর ব্যাপক জনপ্রিয়তার কারণে হিন্দি, আরবি, মান্দারিন সহ বিভিন্ন ভাষার সাবটাইটেল যুক্ত করা হয়।
জুসুফ এফেন্দি মসজিদ
জুসুফ এফেন্দি মসজিদ (Јусуф Ефенди Џамија; Xhamia Jusuf Efendi; Yusuf Efendi Camii) ১৭৭৩ সালে নির্মিত হয়েছিল, যখন উত্তর মেসিডোনিয়া উসমানীয় সাম্রাজ্যের অধীনে ছিল। এটি ১৯৬৩ সালের ভূমিকম্পে ক্ষতিগ্রস্ত হয়েছিল এবং ১৯৬৭ সালে পুনর্গঠিত হয়েছিল।
দাঁতমারা এ বি জেড সিকদার উচ্চ বিদ্যালয়
দাঁতমারা এ বি জেড সিকদার উচ্চ বিদ্যালয় বাংলাদেশের চট্টগ্রাম জেলার একটি শিক্ষাপ্রতিষ্ঠান।
ইতিহাস
বিদ্যালয়টি এলাকার প্রবাদপুরুষ জনাব আবু তালেব চৌধুরীর একান্ত প্রচেষ্টায় এবং এলাকার গণ্যমান্য ব্যক্তিবর্গের সহায়তায় প্রতিষ্ঠিত হয়।
ব্যবস্থাপনা
বিদ্যালয় পরিচালনার জন্য জনাব মোহাম্মদ নুরুল আলমকে সভাপতি করে ১০ সদস্যের একটি পরিচালনা পরিষদ রয়েছে।
শিক্ষকবৃন্দ
বিদ্যালয়ের প্রধান শিক্ষক বাবু তপন কুমার পালিত।
অবকাঠামো
বিদ্যালয়ে দুইটি একতলা ভবন রয়েছে।
শিক্ষা কার্যক্রম
এ বিদ্যালয়ে সহ-শিক্ষা ব্যবস্থা রয়েছে। বর্তমানে সাত শতাধিক শিক্ষার্থী এ বিদ্যালয়ে অধ্যয়নরত আছে।
কৃতিত্ব ও ফলাফল
বিগত বছরের পাশের হার ১০০%।
ঔরাদ
ঔরাদ (ಔರಾದ) ভারতের কর্ণাটক রাজ্যের বিদার জেলার একটি পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৪২ মিটার (১৭৭৮ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে ঔরদ শহরের জনসংখ্যা হল ১৬,১৮৯ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৫৬%। পুরুষদের মধ্যে সাক্ষরতার হার ৬৫% এবং নারীদের মধ্যে এই হার ৪৬%। সারা ভারতের সাক্ষরতার হার ৫৯.৫%, তার চাইতে আউরদ এর সাক্ষরতার হার কম।
এই শহরের জনসংখ্যার ১৭% হল ৬ বছর বা তার কম বয়সী।
পেঁপে
পেঁপে( বৈজ্ঞানিক নাম :Carica papaya),এরা Caricaceae পরিবারের সদস্য। একটি ফল যা মানুষ কাঁচা তথা সবুজ অবস্থায় সব্জি হিসেবে এবং পাকা অবস্থায় ফল হিসাবে খেয়ে থাকে। এর অনেক ভেষজ গুণও রয়েছে। এর ইউনানী নাম পাপিতা, আরানড খরবূযা। এবং আয়ুর্বেদিক নাম অমৃততুম্বী।
পরিচিতি
এটি একটি ছোট আকৃতির অশাখ বৃক্ষবিশেষ। লম্বা বো‍টাঁযুক্ত ছত্রাকার পাতা বেশ বড় হয় এবং সর্পিল আকারে কান্ডের উপরি অংশে সজ্জিত থাকে। প্রায় সারা বছরেই ফুল ও ফল হয়। কাঁচা ফল সবুজ, পাকা ফল হলুদ বা পীত বর্ণের। এটি পথ্য হিসেবে ও ব্যবহার হয়। কাঁচা, পাকা দু’ভাবেই খাওয়া যায়; তবে কাঁচা অবস্থায় সব্জি এবং পাকলে ফল। কাঁচা ফল বাইরের দিক গাঢ় কালচে সবুজ এবং পাকলে খোসা সহ কমলা রং ধারণ করে। চট্টগ্রাম অঞ্চলে এটি "হঁইয়া" নামে পরিচিত
বিস্তৃতি
পেঁপে বাংলাদেশ, ভারত, আমেরিকা, ব্রাজিল ইত্যাদি দেশে হয়ে থাকে।
১০০ গ্রাম পাকা পেঁপের পুষ্টিগুণ
প্রতি ১০০ গ্রাম পাকা পেঁপেতে যা থাকে তা নিম্নরূপ:
প্রাপ্তিস্থান
বাংলাদেশের সর্বত্রই সবজি এবং ফলের জন্য চাষ করা হয়।
রাসায়নিক উপাদান
পাতা ও অপক্ক ফল তরুক্ষীর সমৃদ্ধ। এই তরুক্ষীরে প্রচুর পরিমাণে হজমকারী এনজাইম প্যাপাইন বিদ্যমান। পাতায় অ্যালকালয়েড, গ্লুকোসাইড এবং ফলে প্রচুর পরিমাণ ভিটামিন আছে।
ব্যবহার্য অংশ
তরুক্ষীর, পাতা, ফল ও বীজ। তবে প্রধানত ফলই মানব খাদ্য।
ব্যাবসা এবং ভর্তুকি
পেঁপে চাষ একটি লাভজনক ব্যাবসা হতে পারে কৃষকদের জন্য। জমিতে পেঁপে চাষ করে ভালো মুনাফা কামানো সম্ভব। এমনকি জমিতে পেঁপে চাষ করার জন্য ভারতের বিহার সরকার কৃষকদের ৭৫ শতাংশ পর্যন্ত ভর্তুকি দিয়ে থাকে। জমিতে পেঁপে গাছ লাগিয়ে কৃষকরা যাতে স্বাবলম্বী হতে পারে এজন্য বিহার সরকার ইন্টিগ্রেটেড হর্টিকালচার স্কিমের মাধ্যমে কৃষকদের ৪৫ হাজার টাকা পর্যন্ত ভর্তুকি দিয়ে থাকে। এই টাকা পেতে হলে বিহার সরকার ১ হেক্টর জমিতে পেঁপে চাষের খরচ নির্ধারণ করেছে ৬০ হাজার টাকা।
গুনাগুন
রক্ত কাশে, রক্তার্শে, মূত্রনালীর ক্ষতে, দাদ ও সোরিয়াসিস-এ, কোষ্ঠকাঠিণ্যে এবং কৃমিতে হিতকর। পাকা পেঁপে অর্শরোগ ও কোষ্ঠকাঠিন্য রোগে হিতকর। পেঁপেতে প্রচুর পেপেন এনজাইম আছে যা মানুষের পাকস্থলীতে আমিষ হজমে সাহায্য করে।
বিশেষ কার্যকারিতা
রক্তার্শে, কৃমিতে, একজিমায়, দাদে কার্যকরী
কোরীয় অ্যালকোহলযুক্ত পানীয়
কোরিয়ায় আনুমানিক ১০০০ বা তারও বেশি ধরনের মদ্যপ পানীয় রয়েছে। বেশিরভাগ “সুল” শস্যদানা যেমন গম, চাল, যব দিয়ে তৈরী হয়, তবে চালটাই বেশিরভাগ ব্যবহার করা হয় বিভিন্ন “সুল” তৈরীতে এবং খামির ও নুরুকের সাহায্যে গাঁজানো হয়।  ফল, ফুল, ভেষজ ও অন্যান্য প্রাকৃতিক উপাদানগুলিও পুরোনো প্রচলিত নিয়ম অনুযায়ী কোরিয়ান মদ্যপ-পানীয় তৈরিতে ব্যবহৃত হয়েছে। বিভিন্ন স্বাদের সাধারনত হয়ে থাকে রয়েছে এই “সুল”, যথা- মিষ্টি, টক, তিক্ত, তীব্র, ঝাল। যখন স্বাদগুলি ভারসাম্যপূর্ণ হয়, তখন অ্যালকোহলটি ভাল মানের হিসাবে বিবেচিত হয়।
উৎস
কোরিও রাজবংশ (946-943) এর সময় দক্ষিণ কোরিয়া নিজেই নিজস্ব দেশের জন্য নিজস্ব মদ্যপ-পানীয় তৈরীতে আগ্রহী হয়েছিল, যখন বিদেশী সংস্কৃতির সংস্পর্শে এসেছিল এবং তাদের থেকে পাতিত পানির (distilled water) সম্পর্কে ধারণা লাভ করে।
কোরিয়ায় সুরাপান পরিবারের সদস্য এবং বন্ধুদের মধ্যে সম্পর্ক তৈরি এবং গঠন করতে সাহায্য করে পূর্বপুরুষদের সম্মান জানানো থেকে শুরু করে নানান সাংস্কৃতিক পারিবারিক আচার -অনুষ্ঠান জুড়ে মদ্যপানের  উপস্থিতি খুবই গুরুত্বপূর্ণ। ধর্মীয় ও সামাজিক আনুষ্ঠানিক ছুটির মধ্যে পড়ে-  নতুন বছর, ধান রোপণের দিন এবং দক্ষিণ কোরিয়ার ধন্যবাদ এবং পারিবারিক আচার -অনুষ্ঠান ছাড়াও, সুড়াপান আধুনিক হয়েছে এবং কোরিয়ান সংস্কৃতিতে সামাজিকীকরণের একটি বিশাল অংশ হয়ে উঠেছে।
সোজু (소주)
থাম্ব|সোজু (소주) সোজু হল পাতিত মদ যা কোরিয়ায় সর্বাধিক পরিচিত মদ্যপ পানীয়। এটি গাঁজানো ভাত অথবা গম, মিষ্টি আলু বা ট্যাপিওকা(শ্বেতসার জাতীয় খাদ্যবিশেষ) থেকে পাতিত অর্থাৎ তৈরি হয়। এই সুরাটি খুবই জনপ্রিয় কোরিয়া দেশে কারণ অন্যান্য মদ্যপ-পানীয়র তুলনায় এর দাম খুব কম এবং প্রাপ্যতা খুবই বেশী। আজকাল, লেবু, পীচ এবং আঙ্গুরের মতো স্বাদযুক্ত সোজুও পাওয়া যায়, যা খুবই  হয়ে উঠেছে কোরিয়া দেশে। এটি সাধারনত ঠান্ডা ও ছোটো গ্লাসে পরিবেশন করা হয়।
কোরিয়ায় প্রতিটি অঞ্চলের আলাদা আলাদা ধরনের সোজু রয়েছে, যেটি সেই অঞ্চলের বৈশিষ্ট্যকে উপস্থাপন করে, তাই করিয়ার বিভিন্ন অঞ্চলে ভ্রমণের সময় সেখানকার সোজুর স্বাদের অভিজ্ঞতা নেওয়া ভালো।
মাক্কলি (막걸리)
থাম্ব|মাক্কলি (막걸리) মাক্কলি(막걸리) হল প্রাচীনতম কোরিয়ান সুরা যা দশম শতাব্দী  আগে থেকে মানুষেরা পান করে এসেছে। এটি সাধারণত সাদা ভাত থেকে তৈরি করা হয় যা নুরুক (কোরিয়ান স্টার্টার) দিয়ে গাঁজানো হয়।  গাঁজানো প্রক্রিয়াটি একটি সাধারণ দুধযুক্ত চেহারা এবং সামান্য মিষ্টি স্বাদযুক্ত সুরা উৎপন্ন  করে। এই সুরা সাধারনত বাটিতে খাওয়া হয়। এটি অত্যন্ত জনপ্রিয় এবং ঐতিহাসিক সময় থেকে চলে আসা সুরা। কোনো পারিবারিক আনুষ্ঠানিক পরিবেশে এই সুরা সকলে পান করে থাকে। গত এক দশকে, এই মধ্যেপানীয়টির জনপ্রিয়তা এতই বৃদ্ধি পেয়েছে যে এটি দক্ষিণ কোরিয়ার অনেক বারেও পাওয়া যায়।
এই “মাক্কলি”(막걸리) সুরাকে মিষ্টি স্বাদের করার জন্য তাতে মধু আবার বিভিন্ন ফল যেমন স্ট্রবেরি, কিউই, আঙ্গুর, আনারস ইত্যাদি দিয়েও তৈরি করা হয়। তাই মাককলী বিভন্ন স্বাদের পাওয়া গিয়ে থাকে দক্ষিণ কোরিয়ায়।
সিমিকোট
পরিবহন
নেপালের উন্নত অংশগুলি থেকে সিমিকোটে যাওয়ার মূল মাধ্যম হল বিমান। সিমিকোট বিমানবন্দরের রানওয়ে তুলনামূলকভাবে সংক্ষিপ্ত যা প্রায় ৩,০০০ মিটার উচ্চতায় অবস্থিত, যার কারণে যাত্রীদের স্টোন বৈশিষ্ট্যযুক্ত যাত্রীবাহী বিমান যেমন ডর্নিয়ার ডু ২৮ এবং ডি হাভিল্যান্ড টুইন ওটার প্রয়োজন ।
কোরীয় অ্যালকোহলযুক্ত পানীয়
তাকজু (탁주)
তাকজু হলো সাদা ভাত দিয়ে তৈরি গাঢ় প্রকৃতির সুল(অ্যালকোহল)। “ছংজু”(청주) তৈরীতে যেই মিশ্রণটি ব্যবহৃত হয়, সেই মিশ্রণটি দিয়ে যখন তার ওপরে জমা জলটি অর্থাৎ “ছংজু”(청주) বার করে নেওয়া হয় এবং এরপর যেইসব উপকরণগুলি অবশিষ্ট পরে থাকে, সেটিকে ভালো করে ডোলে ডোলে, ছেঁকে নেওয়ার বপর যেই গাঢ় সাদা তরল জিনিসটি বেরিয়ে আসে, সেটি হল তাকজু (탁주)। এই সুলটি পান করার সময় টক, ঝাল, মিষ্টির একটি মিশ্রিত স্বাদ পাওয়া যায় এবং এতে অ্যালকোহলের মাত্রা থাকে ৬%-১৩%।
সিমিকোট
পরিবহন
দক্ষিণ থেকে সড়ক দিয়ে কেবল জুম্লাতে পৌঁছানো যায় যা দক্ষিণ-পূর্বে অবস্থিত, তবে হিলসায় তিব্বত স্বায়ত্তশাসিত অঞ্চলের সীমান্ত পারাপার থেকে  এর একটি রাস্তা তৈরি করা হয়েছে।
কোরীয় অ্যালকোহলযুক্ত পানীয়
গোয়াসিলজু (과실주)
এই ধরনের সুরা সাধারণত ফলের রস দিয়ে তৈরি হয়, এবং দুটি পক্রিয়ায় এই সুল তৈরি হয়ে থাকে। একটি প্রাকৃতিকভাবে গাঁজানো ফল থেকে তৈরি করা হয় এবং অন্যটি অ্যালকোহলের সাথে ফল এবং চিনি মিশিয়ে তৈরি করা হয় এবং এতে অ্যালকোহলের পরিমাণ প্রায় ১৫%-৩০% থাকে॥ সাধারনত দুই ধরনের গোয়াসিলজু সুরা খুবই বিখ্যাত কোরিয়াতে, যেটি হলো বকবুঞ্জাজু(복분자주) এবং ম্যাসিলজু(매실주)।
সিমিকোট
গণমাধ্যম
সিমিকোটে দুটি কমিউনিটি রেডিও রয়েছে : রেডিও কর্ণালী আওয়াজ ৯৪.২  মেগাহার্টজ এবং রেডিও কৈলাশ ১০৩.৪ মেগাহার্টজ।
কোরীয় অ্যালকোহলযুক্ত পানীয়
ম্যাসিলজু (매실주)
ম্যাসিলজু (매실주) ছোট আকারের এশিয়ান প্লাম (plum) থেকে পুরোনো প্রচলিত নিয়মে তৈরি কোরিয়ান সুরা। সবুজ প্লাম ফল বা পাঁকা হলুদ প্লাম ফল ব্যবহার করে আবার দুই ধরনের ফলকে মিশিয়েও এই সুরা তৈরি করা হয়। এই সুরা তৈরীর জন্য সাধারনত চিনি দিয়ে সজুতে (soju) ফল ভিজিয়ে তৈরি হয। মিশ্রণটিকে কমপক্ষে কয়েক সপ্তাহ ভিজিয়ে রাখা হয় যতক্ষণ না পানীয়টি তার স্বর্ণালী রঙ ধারণ এবং তিক্ত-মিষ্টি স্বাদ অর্জন করে।এই সুরা সাধারনত কোরিয়ান ছোট খাওয়ার কাপে পরিবেশন করা হয় এই সুরা।
দোংদোংজু (동동주)
দোংদোংজু (동동주) সুরকে এক ধরনের “মাক্কলি” (막걸리) সুরা হিসাবে ধরা হয়। এটি বিন্নি চাল অর্থাৎ আঠাঁলো চালের ভাত, চালের ভিনেগার এবং জল থেকে তৈরি এক ধরনের “মাক্কলি” সুরা। এটিকে খুব অল্প দিনের মধ্যে গাঁজানো হয় এবং এটিকে আসল “মাক্কলির” মত ফিল্টার করা হয় না। “দোংদোংজু”(동동주) একটি মিষ্টি, হালকা টক স্বাদযুক্ত মদ্যপপানীয়। এটি কোরিয়ার সংস্কৃতিক নিয়মানুযায়ী একটি বাটিতে পরিবেশন করা হয় এবং এটি ঠান্ডা সেবন হয়।
কোরিয়ান বিয়ার বা মেগচু (맥주)
থাম্ব|হাইট (Hite) ২০১০ সাল থেকে বিয়ার, কোরিয়ার মদ্যপ পানীয়ের সবচেয়ে বড় রপ্তানিতে পরিণত হয়েছে। কোরিয়ানরা সুরাপান পছন্দ করে, দেশটি মাথাপিছু অ্যালকোহল অর্থাৎ সুরা সেবনে উচ্চ অবস্থানে রয়েছে কারণ অ্যালকোহল তাদের সামাজিক রীতিনীতির একটি প্রতিষ্ঠিত অংশ, বিশেষ করে জমায়েত এবং ডাইনিং-এ। সবচেয়ে মজার ব্যাপার হল, করিয়া দেশের মদের বাজারে বিয়ারের অবস্থান রয়েছে 40% অংশ। তার মধ্যে কিছু জনপ্রিয় মেগচু (맥주) অর্থাৎ বিয়ারের নাম হলো –
গাহ্যাংজু (가향주)
এই ধরনের সুরা সাধারনত  ফুল ও ফলের দ্বারা  করা হয়। বিভিন্ন ঋতুতে ফলিত ফল ও ফুলের উপর ভিত্তি করে বিভিন্ন স্বাদের এই সুর তৈরি হয়। সেগুলির মধ্যে সবচেয়ে জনপ্রিয় হলো রোডোডেনড্রন এবং ফরসিথিয়া, ফুলের পাতা এবং ফলের খোসা।এই উপাদানগুলি সাধারনত সংগ্রহ করে প্রথমে ধুয়ে তারপর এটিকে বেশ কিছুদিনের জন্যে বায়ুচলাচল ছায়ায় রেখে শুকনো হয় সুর তৈরি করার আগে।
ব্যাকসেজু (백세주)
“ব্যাকসেজু”(백세주) একটি পরিষ্কার, ভেষজ স্বাদযুক্ত, আঠাঁলো ভাত দিয়ে তৈরি কোরিয়ান সুরা। যদিও জিনসেং- এর গন্ধ বেশি থাকে, তবে তার সাথে সাধারণত ভেষজ এবং মশলার মিশ্রণ যেমন আদা, ওমিজা, গোজি বেরি বা দারুচিনিও অন্তর্ভুক্ত থাকে।এটি একটি অনন্য ভেষজ বৈশিষ্ট্যযুক্ত একটি মিষ্টি সুরা।
মোজু (모주)
“মোজু”(모주) মোটামুটি কম অ্যালকোহলযুক্ত কোরিয়ান সুরা। এটি মাক্কলি তৈরীর পক্রিয়ায় তৈরি করা হয়। যা গাঁজান ভাত থেকে এবং এতে সাধারণত দারুচিনি, আদা, জুজুব, জিনসেং এবং লিকোরিস রুট সহ ভেষজ এবং মশলা দিয়ে মিশ্রিত করে তৈরি করা হয়। মজুকে পুরোনো প্রথা অনুযায়ী ঠান্ডা সেবন করা হয়, তবে এটিকে গরম অবস্থায় ও পান করা হয়। এটি নেশা ভাঙ্গানোর জন্য দুর্দান্ত প্রতিকার স্যুপ হিসাবে পান করা হয়, যা খুব কার্যকর এবং জনপ্রিয়
গামজু (감주) বা দানসুল (단술)
গামজু (감주) যেটি দানসুল (단술) নামেও পরিচিত, এটি একপ্রকার কোরিয়ান সুরা যেটি সিদ্ধ ভাত গাঁজিয়ে তার সাথে নুরুগ(누룩) মিশিয়ে তৈরি করা হয়। কম তাপমাত্রায় এটিকে গাঁজনো হয়, এটির স্বাদ কিছুটা মিষ্টি, কিছুটা টক হয় এবং এটি কম অ্যালকোহলযুক্ত সুরা হয়।
সোকসংজু (속성주)
“সোকসংজু” (속성주) হল একটি সুরা যা দ্রুত চোলাই প্রক্রিয়ার মাধ্যমে উত্পাদিত হয় এবং যা মাত্র এক থেকে দশ দিন সময় নেয়। যেহেতু মদ্যপ-পানীয় আতিথেয়তা ও আচার-অনুষ্ঠানের একটি অপরিহার্য উপাদান ছিল, তাই এটিকে স্টপগ্যাপ(অস্থায়ী পরিবর্ত) পরিমাপ হিসেবে ব্যবহার করা হত যখন অন্যান্য পানীয় সময়মতো তৈরি করা যেত না।
সান্সাচ্ছুন (산사춘)
“সুন্সাছুন” (순사춘) হাউথর্ন বেরি থেকে তৈরি করা হয়, যা সামান্য টক খেতে হয়। সুন্সাছুন (순사춘) সুরাকে 400 বছরেরও বেশি সময় ধরে "ঔষধিক সুরা" হিসেবে বিবেচনা করা হচ্ছে। সাধারনত উত্তেজনাকে, চিন্তা থেকে মুক্ত হতে সেবন করা হয়ে থাকে এই সুরা। “সুন্সাছুন” (순사춘) দীর্ঘদিন ধরে তার অনেক ইতিবাচক শারীরিক প্রভাবের জন্য পরিচিত। খাওয়ার আগে ক্ষুধা বাড়ানো থেকে শুরু করে নেশা কাটানোর জন্য অর্থাৎ ভারী মদ্যপানের পরে খাওয়া হয়। কোরিয়া জুড়ে সুরাটির জন্য  অনেক সম্মান রয়েছে, “সুন্সাছুন”(순사춘) বমি বমি ভাব থেকে হৃদরোগ পর্যন্ত আরও গুরুতর শারীরিক অসুস্থতার প্রতিরোধক ঔষধ হিসাবেও খ্যাত।
কোরিয়ান ককটেল
কোরিয়ায় সুরাপানের এক আলাদা ভঙ্গি উপভোগ করে কোরিয়ার লোকেরা। তারা বিভিন্ন ধরনের সুরা মিশিয়ে নতুন এক ধরনের সুরায় পরিণত করে তার আনন্দ উপভোগ করে। এই ধরনের অ্যালকোহল অর্থাৎ সুরা করিয়ান পাবগুলিতে বেশি দেখতে পাওয়া যায়।
সোমেক (소맥)
সোমেক হলো সাধারনত সোজু এবং বিয়ারের মিশ্রণ। একটি কাচের গ্লাসে প্রথমে সোজু ঢেলে তারপর বিয়ার ঢালা হয়। যেখানে সোজু এবং বিয়ারের পরিমাণের অনুপাত 3:7 হয় (সোজু 3:বিয়ার 7)। তারপর সেটিকে চামচ বা চপস্টিক্স দিয়ে মিশিয়ে সেটিকে মজার সাথে সেবন করা হয়।
কুলজু (꿀주)
কুলজু হলো একধরনের ককটেল মিশ্রণ যেখানে সোজুর ভাগ সবথেকে বেশি থাকে এবং বিয়ারের ভাগ সবথেকে কম (সোজু 9:বিয়ার 1)। এটি খেতে অনেকটা মধুর মতোন খেতে তাই এর নাম কুলজু(“কুল” কথার অর্থ কোরিয়ান ভাষায় “মধু”। দুটি সুরা একজায়গায় মেশানোয় রং বদলানোর সঙ্গে সঙ্গে এটি সেবন করা হয়।
আইসক্রিমজু (아이스크림주)
আইসক্রিমজু হলো একধরনের দুর্দান্ত স্বাদযুক্ত ককটেল -যেটি সোজু, স্প্রাইট ও আইসক্রিম একসাথে মিশ্রিত করে তৈরি করা হয়। বিভিন্ন স্বাদের হয় এই ককটেল বিভিন্ন ফ্লেভারের আইসক্রিমের উপর নির্ভর করে। এতে সোজু এবং স্প্রাইট আর পরিমাণ হয়(1 : 3)। একটি বড় গ্লাসে সোজু ও স্প্রাইট ঢালার পর পরিমাণ মতো আইসক্রিমটি তাতে ঢেলে অপেক্ষা করো হয় পুরো আইসক্রিমটি পুরোভাবে গোলে যাওয়া পর্যন্ত, তারপর সেটিকে সেবন করা হয় খুবই মজার সাথে।
সংলগিত বিশেষ খাবারপদ
আমরা সবাই জানি শুধু শুধু সুরাপনের থেকে বিভিন্ন খাবারের সাথে সুরাপন করার মজা অন্যরকম এবং যেত কোরিয়ার সমাজেও পুরোনো সময় থেকে সকলে এই কায়দাটিকে চালিয়ে এসেছে। এমনকি প্রতি দেশের সুরাপানের সাথে উপযুক্ত কিছু বিশেষ খাবার রয়ে থাকে তাদের রন্ধন-প্রণালী অনুযায়ী। তেমনি কোরিয়া দেশেও কিছু খুবই জনপ্রিয় বিশেষ কিছু খাবারপদ আছে তাদের রন্ধনশৈলীতে যেগুলি সুরার সাথে একদম খাওয়ার জন্য উপযুক্ত এবং সুস্বাদু।
সোজু (소주) এবং সামগিওপসাল (삼겹살)
সামগিওপসাল(삼겹살) এবং সোজু কোরিয়ান ডাইনিং সংস্কৃতিতে বিশেষ করে ডিনার পার্টিতে অপরিহার্য জিনিস। সামগিওপসাল(삼겹살) হলো কোরিও শব্দ, যেটিকে বাংলায় “শূকরের চর্বিযুক্ত মাংস” বলা হয়। “সামগিওপসাল” সাধারনত গ্রীল (ভেজে) করে, নুন এবং “সোয়াবিনপেস্ট” যেটিকে করিয়া ভাষায় সামজাং(쌈장) বলা হয়, সেটি দিয়ে এবং সবগুলোকে লেটুস পাতার মধ্যে দিয়ে পানের মত করে খাওয়া হয়। এটি শুধু খাওয়া যায়, আবার শযুর সাথেও সবাই খেয়ে থাকে।
মাক্কলি (막걸리) এবং পাজন (파전)
এইধরনের জুরিটি মানুষ বেশিরভাগ উপভোগ করে বৃষ্টির সময়।“পাজন”(파전) হলো সাধারনত পেঁয়াজপাতা দিয়ে তৈরি করা গোলারুটি (pancake)। ময়দাগোলার মধ্যে পেঁয়াজকলি দিয়ে, সেটিকে ভাজা হয় রুটির মতো গোল আকারে। এরপর সেটি তৈরি হলে গেলে, তাকে ‘সয় ভিনাই গ্রেট' সস্ দিয়ে খাওয়া হয়। শুধু পেঁয়াজপাতা নয়, আরও অনেক ধরনের শাকসব্জি দিয়ে এই খাবারের পদ তৈরি করে থাকে কোরিয়ার লোকেরা।
বিয়ার এবং ফ্রাইড চিকেন
এইধরনের সংমিশ্রণটি খুবই প্রিয় কোরিয়াতে সকলের কাছে এবং বাইরে অন্যান্য দেশেও। কোরিয়ার একটি মজাদার জিনিস হলো, শুধু রেস্তোরাতে নয়, বাড়িতেও সবাই ফ্রাইড চিকেনের ডেলিভারি নিতে পারে যেকোনো সময়, এমনকি যত রাতই হোক না কেনো।
এই সংমিশ্রণটি জনপ্রিয় কারণ বিয়ারের মধ্যে কার্বনেটের প্রভাব থাকে, সেটি চর্বিযুক্ত মুরগির মাংসের  সাথে খুব ভালো সমন্বয় বজায় রাখে, এবং খাওয়ার সময় কোনো তীব্র গন্ধ অনুভব হয়না।
কোরিও মদ্যপান সম্পর্কিত খেলা
কোরিয়ায় কলেজ ছাত্রছাত্রীরা সুরাপনের সময় কিছু মনোরঞ্জন খেলা খেলে থাকে। যেটি খুবই আকর্ষণীয় এবং মজাদার। এটি সাধারনত  খেলা হয় যাতে নতুন মানুষের সাথে সম্পর্ক ভালো হয়, বন্ধুত্ব ভালো হয় এবং মহলটি জমজমাট হয় ওঠে।
কিন্তু এই খেলাগুলিতে কাউকে জোরজবরদস্তি সুরাপানের জন্য জোর করা হয়না, যে অনিচ্ছুক থাকে।
এইরকম গেম খেলার সময় মৌলিক শিষ্টাচার অনুসরণ করা গুরুত্বপূর্ন বলে মনে করা হয়।
হুনমিনজংউম (훈민정음)
এই ধরনের খেলাতে সাধারনত হাঙ্গুল (hangul) অর্থাৎ কোরিও অক্ষর বব্যবহৃত হয়।এই খেলাতে যে যত তাড়াতাড়ি উত্তর দিতে পারবে, সে বেঁচে যাবে.
এই খেলাতে যে প্রধান খেলোয়াড় থাকবে, সে যে কোনো দুটি কোরিও অক্ষর বলবে এবং বাকি সবাইকে সেই অক্ষরগুলি থাকবে এমন শব্দ বলতে হবে। যে  বেশি বলতে পারবে এবং তারাতারি বলতে পারবে, সে বেচেঁ থাকবে। শেষপর্যন্ত যে টিকে থাকতে পারবে না অর্থাৎ কোনো আর শব্দ বলতে পারবে না, সে হেরে যাবে এবং তাকে শাস্তির নিয়ম অনুযায়ী একঢোকে সুরাপান করতে হবে।
সুরাপান সংক্রান্ত নিয়মাবলী
কোরিয়া, সব দেশের মতই ভদ্রতা এবং গুরুজনদের সম্মান - জিনিসগুলিকে শ্রদ্ধা করে এবং মেনে থাকে এবং এটি তাদের দৈনন্দিন জীবনেও ছড়িয়ে পড়েছে এমনকি সেটি মদ্যপানের সময় হোক কি না হোক। কোরিয়াতে মদ্যপনের কিছু বিশেষ নিয়ম রয়েছে যেগুলি পুরোনো সময় থেকে তারা মেনে এসেছে এবং ভবিষ্যতেও মানতে থাকবে। এটি তাদের সামাজিক রীতিনীতির একটি অংশ বলা যেতে পারে, এটি তাদের সামাজিক নিয়মের মধ্যে পড়ে।
দুই হাত প্রয়োগ করা হয় সুরা ঢালার সময়
সম্মান প্রদর্শনের জন্য, কোরিয়ানরা সাধারণত বোতল ধরার জন্য একটি হাত ব্যবহার করে এবং সুরা ঢালার সময় অন্যটি তাদের কনুই বা বুকে রাখে। যদি বোতলটি খুব বড় হয়, তখন উভয় হাত ব্যবহার করা হয়।
দুই হাত প্রয়োগ করে সুরার গ্লাসটি গ্রহণ করা
যখন কোনো সিনিয়রের থেকে সুরা গ্রহণ করা হয়, তখন দুই হাত দিয়ে গ্লাসটি ধরে, সিনিয়রকে  সন্মান জানিয়ে গ্লাসটি গ্রহণ করা হয়। কিন্তু যে গ্রহণ করছে সে যদি  সবচেয়ে সিনিয়র ব্যক্তি হন, তাহলে সে কেবল এক হাত দিয়ে গ্লাসটি ধরতে পারে।
মুখটি অন্যদিকে সরিয়ে সুরাপান করা
কোরিয়ায় যখন সিনিয়র কোনো ব্যক্তির সাথে মদ্যপান করা হয়, তখন সরাসরি তার মুখোমুখি না  হয়ে লোকেরা টেবিল থেকে ডান দিকে বা দূরে তাদের মাথা ঘুরিয়ে দেয় এবং পান করার সময় তাদের বাম হাত মুখের উপর রাখে।এইরকম আচরণগুলি আসলে তাদের সামাজিক নিয়মের একটি অংশ, তবে যখন বন্ধুদের সাথে বাইরে থাকে, তখন এই আনুষ্ঠানিকতাগুলি পালন করা হয়না।
অন্যের গ্লাস পুনরায় ভর্তি করা, তবে নিজের গ্লাসটি ছেড়ে
কোরিয়ান মানুষদের শিষ্টাচার এবং সিনিয়রদের প্রতি শ্রদ্ধার দেখানোর নিয়ম অন্যরকম হয় সাধারণত। যখন টেবিলে খালি গ্লাস পরে থাকে, তখন জুনিয়র ব্যাক্তি সেগুলি সবচেয়ে সিনিয়র ব্যক্তির থেকে শুরু করে পুনরায় সুরা দিতে পূরণ করে,  কিন্তু নিজের গ্লাসটি খালি রেখে দেওয়া হয়, নয়তো সেটিকে খারাপ ব্যবহার বলে মনে হয়। পরিবর্তে, অন্যকোনো প্রিয়জন তার গ্লাসটি পূরণ করে দেয় বা এতে অন্যকে সুযোগ দেওয়া হয় গ্লাস পূরণ করার।
গ্লাস পূরণ করার কিছু নিয়ম থাকে। যেমন, তখনই গ্লাস পূরণ করা উচিত যখন গ্লাসটি সম্পূর্ণ খালি থাকে।  কোরিয়ান মদ্যপানের নিয়ম অনুযায়ী, তাদের গ্লাস অর্ধেক ভরা থাকার মানে- যে তারা এটিকে ধীর গতিতে নিতে চায়। তাই নিয়ম হিসাবে খালি গ্লাস চোখে পড়লে কেবল রিফিল বা পূরণ করার প্রস্তাব দেওয়া হয়।
করিয়া দেশে সুরাপান সংস্কৃতিটি সামাজিক রীতিনীতির মধ্যে পড়লেও, কাউকে জোর করে পান করতে বাধ্য করা হয়না। মদ্যপানের আরেকটি গুরুত্বপূর্ণ বিষয় হচ্ছে- সবার সাথে মদ্যপান উপভোগ করা। যদি কোনো ব্যাক্তিকে বারবার অত্যধিক মদ্যপানের জন্য জোর করা হয়, যেটি হয়তো সেই ব্যাক্তিটি চাইছে না, সেইরকম আচরণ খুবই বাজে বলে মনে করা হয়। অথবা হয়তো সেই ব্যাক্তিটি জোর করে তার সহ্যক্ষমতা বাইরে পান করতে চাইছে, সেটি না করতে দেওয়াই উপযুক্ত। যে যত নিতে বা সহ্য করতে সক্ষম, তাকে ততটাই পান করতে দেওয়া উচিত বলে মনে করা হয়।
বার প্লব অথবা বার হপ্পিং
বার প্লব কোরিয়ায় একটি সাধারণ মদ্যপ-পানীয় সংস্কৃতি। কোরিয়ায় মদ্যপান করার সময় লোকেরা রেস্তোরাঁয় খায় এবং তারপর বারগুলিতে যায় মদ্যপানের জন্য সাথে বন্ধুদের সহিত মজা করতে, বা সময় কাটাতে। তবে “বার হোপিং”(Bar hopping) করার একটি নির্দিষ্ট বয়স থাকে, নাহলে বারে প্রবেশ করা নিষেধ থাকে। “বার হপ্পিং” করার পর লোকেরা বিশেষ করে প্রাপ্ত'বয়সের ছেলেমেয়েরা আবার অন্যান্য মদ্যপ-পানীয়ের জন্য অন্য বারে গিয়ে থাকে অথবা কারাওকে এবং পিসি রুমে গিয়ে থাকে বন্ধুদের সাথে। এই সংস্কৃতি বন্ধুদের মধ্যে বন্ধুত্বকে গভীর করতে সাহায্য করে।
সুগছুই (숙취)
সুগছুই (숙취) কথাটি হলো কোরিও বিশেষ্য শব্দ, যায় মানে হলো “হ্যাং অভার” অর্থাৎ বেশি মদ্যপানের পর যখন নেশা হয়ে যায়, বা মাথা ব্যথা করে, ঝিমঝিম করে মাথা, সেই অবস্থাটি বোঝানো হয়।
হ্যাজাং (해장)
“হ্যাজাং” মানে হলো “নেশা ভাঙ্গানোর প্রতিকার” বা ঔষধ। বিংশ শতাব্দীর সময় থেকে এই “হ্যাজাং” শব্দটি সোজুর সাথে চলে এসেছে।
মান্দা বিজয় মহাত্রে
মান্দা বিজয় মহাত্রে ১৩তম মহারাষ্ট্র বিধানসভার সদস্য। তিনি বেলাপুর বিধানসভা কেন্দ্রের প্রতিনিধিত্ব করেন। তিনি ভারতীয় জনতা পার্টির অন্তর্ভুক্ত।
লাসবেলা জেলা
লাসবেলা (উর্দু এবং ) পাকিস্তানের বেলুচিস্তান প্রদেশের একটি উপকূলীয় জেলা। ১৯৫৪ সালের ৩০ জুন তারিখে জেলাটি কালাত বিভাগের একটি পৃথক জেলা হিসেবে প্রতিষ্ঠিত হয়। উথাল হচ্ছে জেলাটির প্রধান সদর দপ্তর। জেলাটি মোট ৫টি তহসিল এবং ২২ টি ইউনিয়ন পরিষদে বিভক্ত হয়ে গঠিত হয়েছে।
প্রশাসন
প্রশাসনিকভাবে লাসবেলা জেলাটিতে ৫টি তহসিল এবং ২২ টি ইউনিয়ন পরিষদ নিয়ে গঠিত হয়ছে। নিম্নে নামগুলি তুলে ধরা হলো:
তহসিল বেলা
তহসিল উথাল
তহসিল হাব
তহসিল দুরেজি
১৯৫৬–৫৭ ইউরোপীয় কাপ
১৯৫৬–৫৭ ইউরোপীয় কাপ ইউরোপীয় কাপের দ্বিতীয় আসর ছিল, এটি উয়েফার প্রধান ক্লাব ফুটবল প্রতিযোগিতা ছিল। এই প্রতিযোগিতাটি ১৯৫৬ সালের ১লা আগস্ট হিতে ১৯৫৭ সালের ৩০শে মে তারিখ পর্যন্ত অনুষ্ঠিত হয়েছে। ১৯৫৭ সালের ৩০ই জুন তারিখে স্পেনে মাদ্রিদের সান্তিয়াগো বার্নাব্যুে আয়োজিত এই প্রতিযোগিতার ফাইনালে স্পেনের ক্লাব রিয়াল মাদ্রিদ ২–০ গোলের ব্যবধানে ইতালির ক্লাব ফিওরেন্তিনাকে হারিয়েছে টানা দ্বিতীয়বার মতো শিরোপা জয়লাভ করে।
প্রথম আসরের দুর্দান্ত সাফল্যের পরে ছয়টি নতুন এসোসিয়েশনের প্রতিনিধিদের এই আসরে অন্তর্ভুক্ত করা হয়েছিল: বুলগেরিয়া, চেকোস্লোভাকিয়া, ইংল্যান্ড, লুক্সেমবার্গ, রোমানিয়া এবং তুরস্ক। দ্য ফুটবল অ্যাসোসিয়েশন ("এফএ") "এই প্রতিযোগিতাকে ঘরোয়া ফুটবলের জন্য বিভ্রান্তি" ভাবায় ১৯৫৫ সালে চেলসিকে অংশগ্রহণ করতে দেয়নি; এই আসরেও তারা তাদের অবস্থান অটল রেখেছিল। তবে এফএ-এর নির্দেশনার বিপরীতে গিয়ে ম্যানচেস্টার ইউনাইটেড ইংরেজ চ্যাম্পিয়ন হিসাবে এই প্রতিযোগিতায় অংশগ্রহণ করেছিল; এর ফলে ম্যানচেস্টার ইউনাইটেড ইউরোপীয় কাপে অংশগ্রহণকারী প্রথম ইংরেজ ক্লাবে পরিণত হয়েছিল। পশ্চিম জার্মানির সাথে সংযুক্ত হওয়ার ফলে সারের স্থানটিকে এই প্রতিযোগিতার বর্তমান চ্যাম্পিয়ন হিসাবে রিয়াল মাদ্রিদকে সরাসরি দেওয়া হয়েছিল।
মক্কা
মক্কা (مكةˈmɛkkɛ/), পূর্ণ নাম: মাক্কাহ্‌ আল মুকার্‌রামাহ্‌, আরবি: مكة المكرمة ম্যাক্ক্যাল্‌মুক্যার্‌র‌্যাম্যা /ˈmɛkkɛlmuˈkɛrrɛmɛ/) সৌদি আরবের হেজাজের একটি শহর ও মক্কা প্রদেশের রাজধানী। সমুদ্রতল থেকে ২৭৭ মিটার (৯০৯ ফুট) উপরে একটি সংকীর্ণ উপত্যকায় শহরটি অবস্থিত, যা জেদ্দা শহর থেকে ৭০ কিলোমিটার (৪৩ মাইল) দূরে।২০১২ সালের হিসেব অনুযায়ী এখানে প্রায় ২ মিলিয়ন মানুষ বসবাস করেন। কিন্তু শহরটিতে এর প্রায় ৩ গুন মানুষ হিজরী জিলহজ্জ্ব মাসে হজ্জ্ব করতে আসেন।
মক্কা ইসলাম ধর্মের পবিত্রতম নগরী হিসেবে স্বীকৃত। এই শহরে মুহাম্মদ(সাঃ) এর জন্ম এবং এখানেই তিনি কুরআনের প্রথম ওহী লাভ করেন (বিশেষভাবে, হেরা গুহায় যা শহর থেকে ৩ কিলোমিটার দূরে)। মুসলিমরা প্রতি বছর হজ্জ্ব ও উমরাহ পালনের জন্য এখানে আসেন। মক্কার প্রাণকেন্দ্রে কাবা অবস্থিত। ইসলাম ধর্ম অনুযায়ী কাবা হলো পৃথিবীর প্রথম মসজিদ। মুসলিমরা প্রতিদিন পাঁচ বার নামায আদায়ের সময় এই কাবার দিকে মুখ ঘুরিয়ে রাখেন। এটি তাদের প্রার্থনার সময় দিক নির্দেশ করে। দীর্ঘদিন এই শহর মুহাম্মদ (সাঃ) এর বংশধররা শাসন করেছে। ১৯২৫ সালে ইবনে সৌদ এর মাধ্যমে সৌদি আরব রাষ্ট্র প্রতিষ্ঠিত হলে সৌদ বংশ মক্কার দায়িত্ব লাভ করে। বর্তমানেও উক্ত রাজবংশ মক্কা শাসন করছে। আধুনিক যুগে এসে শহর বহুগুন সম্প্রসারিত হয়েছে। এর অবকাঠামো, রাস্তা-ঘাট, নাগরিক সুবিধা ইত্যাদির অনেক উন্নতি লক্ষ্য করা যায়। বিশ্বের চতুর্থ উচ্চতম ভবন মক্কা রয়েল ক্লক টাওয়ার এই শহরেই অবস্থিত। উক্ত ভবনের মেঝের আয়তন সারা বিশ্বে তৃতীয় বৃহত্তম। শহর সম্প্রসারণের কারণে অনেক ঐতিহাসিক কাঠামো এবং প্রত্নতাত্ত্বিক নিদর্শন, যেমন আজিয়াদ দুর্গ হারিয়ে গেছে। প্রতি বছর ১৫ মিলিয়ন মুসলিম মক্কা শহর ভ্রমণ করে। ফলশ্রুতিতে শহরটি সারা বিশ্বের অন্যতম প্রধান বিশ্বজনীন শহরে পরিণত হয়েছে। এই শহরে অমুসলিমদের প্রবেশ নিষিদ্ধ।
মক্কা শব্দের ব্যুৎপত্তি ও ব্যবহার
আরবি 'مكة' শব্দের অনুবাদ ইংরেজিতে‎‎ "Mecca" হিসেবে পরিচিত। তবে সৌদি সরকার এই বানানরীতি ব্যবহার করেনা। তারা এই শহরের ইংরেজি নাম করেছে 'Makkah', যা আরবি মূল শব্দের উচ্চারণের সবচেয়ে কাছাকাছি। গত শতকের আশির দশকে সৌদি সরকার এই বানান চালু করে, কিন্তু তবুও তা বিশ্বজুড়ে ব্যবহারের ক্ষেত্রে জনপ্রিয়তা লাভ করেনি। মক্কার আনুষ্ঠানিক নাম হলো مكة المكرمة (বাংলাঃ মক্কা-আল-মোকাররমা, ইংরেজিঃ Makkah al-Mukarramah বা Makkatu l-Mukarramah)। এর অর্থ সম্মানিত মক্কা। তবে ইংরেজিতে অনুবাদ করা হয় পবিত্র শহর মক্কা হিসেবে। ইংরেজিতে‎‎ "Mecca" শব্দের অর্থ হলো এমন একটি জায়গা যা অনেক মানুষকে আকর্ষণ করে। বাস্তবেও এই শহর সারা বিশ্বের মুসলিমদের আকর্ষণ করে।
মক্কা পূর্বে "বাক্কা" নামেও পরিচিত ছিল।
ইতিহাস
ইসলামি ইতিহাস অনুযায়ী, হযরত ইসমাইল (আ) এর সময় সেখানে একত্ববাদ প্রচলিত থাকলেও কালক্রমে মক্কার মানুষেরা মূর্তিপূজা শুরু করে। ৫৭০ খ্রিস্টাব্দে হযরত মুহাম্মাদ (সা) এর জন্মের সময় সেখানে ৩৬০টি দেবদেবীর মূর্তি ছিল। পরে হযরত ইব্রাহীম (আ)/হযরত ইসমাইল (আ) এর অনুসরণ করা একত্ববাদ ধর্ম পুনঃপ্রতিষ্ঠার সময় ৬২৯ সালে হযরত মুহাম্মাদ (সা) সেসব মূর্তি অপসারণ করেন। একই সাথে হযরত ইসমাইল (আ) এর আমল থেকে চলে আসা হজ্বপ্রথা বহাল রাখা হয়। এজন্য অনেকে এটিকে পৌত্তলিক প্রথা মনে করলেও আসলে এর উৎস ছিল আরো আগে।
উত্তর আরবের নাবতীয়দের দেবতা হুবাল, উজ্জা- এরা জায়গা পায় মক্কার কাবাতে এবং এক পর্যায়ে মক্কাবাসীদের প্রধান রক্ষাকারী হয়ে দাঁড়ায়। কখনো কখনো কাবাকে কিংবা কালো পাথরকে নারীত্বের উর্বরতার প্রতীক অর্থেই দেখা হত বলে কিছু বর্ণনায় পাওয়া যায়, প্রাচীন কিছু আত্মজীবনীতে কাবাকে ব্যাকরণে স্ত্রীলিঙ্গ হিসেবে ধরা হয়। তাছাড়া প্রাচীন আরবের Fertility Rite (নারী বা পুরুষের উর্বরতা নিশ্চিত করতে যে উপাসনা করা হত) খুবই প্রচলিত ছিল। এরকম একটি Fertility Rite ছিল সম্পূর্ণ নগ্ন হয়ে কাবাঘর প্রদক্ষিণ করা। তখন বিশ্বাস করা হত, এতে নারীদের সন্তান জন্ম দেয়ার ক্ষমতা আর পুরুষদের সক্ষমতা আরো বাড়বে।
তবে দূর দূরান্ত থেকে সকল ধর্মের মানুষ কাবা প্রদক্ষিণ করতে আসত। এই প্রথা অনেক আগে থেকেই বিদ্যমান ছিল, এখনও আছে। আর যেহেতু মক্কায় রক্তপাত নিষিদ্ধ বলে একটা অলিখিত নিয়ম ছিলই, তাই বিনা দাঙ্গায় ব্যবসা করার জন্য খুব আদর্শ জায়গা ছিল সেটি। আর হজ্বের মৌসুমে আগতদের সাথে ব্যবসা করে ফুলে-ফেঁপে ধনী হয়ে যেত মক্কার ব্যবসায়ীরা।
প্রাচীন ইতিহাস
সৌদি আরবের রাজধানী রিয়াদ হলেও মুসলিমদের কাছে পবিত্র দুটো নগরী হলো মক্কা আর মদিনা। তৃতীয় পবিত্র নগরী জেরুজালেম।মক্কা মূলত পবিত্র কাবার শরিফের কারণেই পরিচিত। কাবা শব্দের অর্থ ‘ঘনক’, ‘কিউব’। কালো ঘরটার ঘনক আকৃতির কারণেই এই নাম। চার হাজার বছর আগে এই মক্কার আশপাশের অঞ্চল ছিল জনবিরল মরুভূমি।
ইসলামি সূত্র মতে, ইসমাইল বড় হবার পর হযরত ইব্রাহীম (আ) মক্কায় আসেন এবং আল্লাহ্‌র আদেশে এখানে কাবার নির্মাণ শুরু করেন পুত্রের সাথে। (মক্কার প্রাচীন নাম ছিল বাক্কা, আর মদিনার আগের নাম ছিল ইয়াসরিব) কাবার প্রাথমিক গঠন নির্মাণ শেষে একজন ফেরেশতা তাঁর কাছে অপার্থিব ‘সাদা’ পাথর নিয়ে আসেন, যেটা কাছের আবু-কুবাইস পর্বতের উপর আকাশ থেকে পতিত হয়েছিল (উল্কাপিণ্ড)। সেটা কাবার পূর্ব কোণে স্থাপন করে দেয়া হয়। আবার কোনো মতে, হযরত আদম (আ) নিজেই এ পাথর নিয়ে আসেন বেহেশত থেকে। কালের বিবর্তনে সেই সাদা পাথর কালো হতে থাকে এবং এটি এখন ইসলাম ধর্মের খুব গুরুত্বপূর্ণ পবিত্র বস্তু। সত্যি বলতে, বর্তমান কাবাঘরে সেই আদি কাবার কিছুই অবশিষ্ট নেই, কেবল দুটো পাথর ছাড়া। একটি হলো সেই পাথর, যাকে ‘হাজরে আসওয়াদ’ বলে, যার অর্থ ‘কালো পাথর’। আরেকটি হলো সেই পাথর, যেটিতে হযরত ইব্রাহীম (আ) এর পায়ের ছাপ আছে, যেটির উপর দাঁড়িয়ে তিনি নির্মাণকাজ পরিচালনা করতেন বলে বর্ণিত আছে। এর নাম ‘মাকামে ইব্রাহীম’।
৫৭০ সালে আব্রাহার হস্তিবাহিনীর আক্রমণের সময় কাবা রক্ষার অলৌকিক ঘটনার বিস্তারিত ঘটনা রোর বাংলার আরেকটি পোস্টে বিস্তারিত বর্ণনা করা হয়েছে বিধায় এ পোস্টে আমরা পরের ঘটনাগুলো নিয়ে আলোচনা করব। আগ্রহীগণ হাতিবাহিনী ধ্বংসের ঘটনা পড়তে এ লিংকে ক্লিক করতে পারেন।
৬০৫ সালে হযরত মুহাম্মাদ (সা) এই কালো পাথর নিয়ে একটি কোন্দল সমাধান করে দেন, যখন আগুনে কাবা পুড়ে গিয়ে অনেক ক্ষতি সাধিত হয়েছিল। নিজের হাতে তিনি পাথরটি পুনঃস্থাপন করেন কাবাতে। এখন সেই কালো পাথর রুপালি ফ্রেমে আবদ্ধ করে কাবার কোনে লাগানো আছে। এখান থেকে একটি দীর্ঘ লাইন মেঝেতে দাগ কাটা আছে অনেক দূর পর্যন্ত। এ লাইন থেকে শুরু করে একবার ঘড়ির কাঁটার বিপরীত দিকে ঘুরে আবার ঐ লাইনে আসা হলো একবার তাওয়াফ। এভাবে সাতবার তাওয়াফ করতে হয়। এটি হজ্বের একটি অংশ এবং হজ্ব মৌসুম বাদে ওমরাতেও এভাবে তাওয়াফ করতে হয়। প্রাচীনকালে বনী ইসরাঈলের লোকেরাও হুবহু এভাবে ঘুরে ঘুরে জেরুজালেমে তাওয়াফ করত বলে ইহুদী পণ্ডিতগণ জানিয়েছেন।
ইসলামি বিশ্বাস অনুযায়ী এই পাথরে চুমু খেলে পাপমোচন হয়। তাই এই পাথরের সামনে সবসময়ই জটলা থাকে, কিংবা থাকে লম্বা লাইন, সবাই চুমু খাওয়ার জন্য উদগ্রীব।
কাবার এই কালো পাথরের উৎস নিয়ে অমুসলিমগণ যে গবেষণা করেননি তা না। কেউ বলেছেন এটি বিরল প্রজাতির পাথর, কেউ বলেছেন উল্কাপিণ্ড। কিন্তু এই পাথরের পানিতে ভাসতে পারার বৈশিষ্ট্য এরকম অনেক হাইপোথিসিস বাতিল করে দিয়েছে। এখনও এর উৎস শতভাগ নিশ্চিত করা যায়নি। কেউ কেউ ‘আরবের আটলান্টিস’ বলে পরিচিত বালির নিচে ডুবে থাকা পৌরাণিক ‘ইরাম’ নগরীর সাথে এই পাথরের সম্পর্ক খুঁজতে চেয়েছেন।
জলবায়ু
আরবের অন্য দেশের মত মক্কাও শীতকাল এ দিনে তাপমাত্রা  রাতে  তে ওঠা নামা করে।
স্বাস্থ্য সেবা
হাজিদের জন্য সকল স্বাস্থ্য সেবা বিনা মূল্যে দেওয়া হয়।
জনমিতি
মক্কা নগরীতে খুবই ঘন জনবসতি। মক্কার দীর্ঘ মেয়াদের স্থায়ী বাসিন্দারা পুরাতন শহরে বাস করে এবং অনেকেই হজ্বের কাজ করে যা স্থানীয়ভাবে হজ্বশিল্প নামে পরিচিত। সৌদি আরবের হজ্ব মন্ত্রী আইয়াদ মাদানী বলেন, "আমাদের হজ্ব প্রস্তুতি কখনোই শেষ হয় না।"
নীল আকাশের নীচে (১৯৬৯-এর চলচ্চিত্র)
নীল আকাশের নিচে ১৯৬৯ সালে বাংলাদেশের স্বাধীনতা যুদ্ধ পূর্বকালে মুক্তিপ্রাপ্ত একটি বাংলাদেশী চলচ্চিত্র। কাহিনীকার ইসমাইল মোহাম্মদ একটি কাহিনী তৈরি করেন এবং ছবিটি পরিচালনা করেছেন পরিচালক নারায়ণ ঘোষ মিতা। তৎকালীন বাঙালি পরিবারের গল্পই ছবিটির প্রধান উপজীব্য বিষয়। ছবিতে প্রধান দুইটি চরিত্রে অভিনয় করেছেন - নায়করাজ রাজ্জাক ও কবরী। এছাড়াও, গুরুত্বপূর্ণ কিছু চরিত্রে অভিনয় করেন - আনোয়ার হোসেন, রোজী সামাদ, হাসমত, সিনা, এনাম আহমেদ, রব্বানী, কোরেশী-সহ আরও অনেকে।
মক্কা
জনমিতি
বছরজুড়েই হজ্বযাত্রীরা শহরে আসতে থাকেন উমরা হজ্ব পালন করতে। প্রতিবছর গড়ে ৪০ লক্ষ মুসলমান মূল হজ্বে অংশ নিতে মক্কা নগরীতে জমায়েত হয়।
নীল আকাশের নীচে (১৯৬৯-এর চলচ্চিত্র)
কাহিনী সংক্ষেপ
বড় ভাই পেশাদার টেক্সি ড্রাইভার আনোয়ার হোসেন অসুস্থ থাকায় মাঝে মাঝে টেক্সি নিয়ে বের হন ভার্সিটির এমএ এর ছাত্র মামুন (রাজ্জাক)। সেভাবেই লং ট্রিপে যাত্রী নিয়ে সাভারে গিয়ে বদমাশের হাত থেকে সম্ভ্রম হারানো থেকে বাঁচান একই ভার্সিটিতে পড়ুয়া ছাত্রী ও অভিজাত পরিবারের মেয়ে তৃষ্ণা অর্থাৎ কবরীকে। তারপর পরস্পরের প্রতি অনুরাগ এবং ভালোবাসা। সময়ের উত্থান পতনের মধ্য দিয়ে এগিয়ে যায় সমাজের উচ্চ এবং মধ্যবিত্তের ভেতর তৈরি হওয়া ভালোবাসা আর হাসি কান্নার গল্প।
মক্কা
জনমিতি
প্রধানত মধ্য এশিয়া, দক্ষিণ এশিয়া, দক্ষিণ পূর্ব এশিয়া, ইউরোপ, মধ্যপ্রাচ্য এবং আফ্রিকা থেকে বিভিন্ন নৃগোষ্ঠী মুসলমানেরা হজ্বের উদ্দেশ্যে আসেন। হজ্বযাত্রীদের কেউ কেউ থেকে যান এবং শহরের বাসিন্দা হয়ে যান। বার্মার থেকে যাওয়া লোকেরা এখানে সব থেকে পুরাতন এবং তারা একটি সম্প্রদায় গড়ে তুলতে পেরেছে যাদের সংখ্যা আড়াই লক্ষের কাছাকাছি। বিগত ৫০ বছরে শত সহস্র কাজ করতে আসা অভিবাসী এখানে জমায়েত হয়েছে।
নীল আকাশের নীচে (১৯৬৯-এর চলচ্চিত্র)
সংগীত
নীল আকাশের নিচে ছবির সংগীত পরিচালনা করেন সত্য সাহা। গীত রচনা করেন গাজী মাজহারুল আনোয়ার ও মোহাম্মদ মনিরুজ্জামান। ছবিতে নেপথ্য শিল্পী হিসেবে কণ্ঠ দিয়েছেন খন্দকার ফারুক আহমদ, ফেরদৌসী রহমান, শাহনাজ রহমতুল্লাহ, মাহমুদুন্নবী ও মোহাম্মদ আলী সিদ্দিকী।
মক্কা
জনমিতি
সৌদি আরবের সাধারণ আইনে অমুসলিমদের মক্কা নগরীতে প্রবেশাধিকার নেই। জালিয়াতির মাধ্যমে প্রবেশের চেষ্টা করলে গ্রেফতার এবং শাস্তি হতে পারে। আহমাদিয়াদেরও প্রবেশাধিকার নেই কারণ সাধারণ মুসলমানেরা তাদেরকে অমুসলমান হিসেবে বিবেচনা করে। যদিও অনেক অমুসলিম এবং আহমাদিয়া শহরটি ভ্রমণ করেছেন। নিবন্ধিত তথ্যানুসারে প্রথম অমুসলিম হচ্ছে লুডোভিকো ডি ভার্থেমা, তিনি ১৫০৩ সালে মক্কা ভ্রমণ করেন। ১৫১৮ সালের ডিসেম্বর মাসে শিখ ধর্মের প্রবর্তক গুরু নানক সাহিব মক্কা ভ্রমণ করেন। বিখ্যাতদের একজন হচ্ছেন রিচার্ড ফ্রান্সি বুর্টন, যিনি আফগানিস্তান থেকে কাদিরিয়া সুফির ছদ্মবেশে ১৮৫৩ সালে মক্কা ভ্রমণ করেন। সৌদি সরকার আল কোরআনের নবম সুরার ২৮ নম্বর আয়াত দ্বারা তাদের নিজেদের অবস্থান সমর্থন করে।
শিক্ষা
উসমানীয় খিলাফতের শেষের দিকে এবং হাশেমী আমলে মক্কায় ধীরে ধীরে আনুষ্ঠানিক শিক্ষার উন্নতি হতে শুরু করে। অবস্থার উন্নতির জন্য সর্বপ্রথম জেদ্দার একজন ব্যবসায়ী মুহাম্মদ আলি জায়নাল রিদা উদ্যোগ নেন। তিনি ১৯১১-১২ সালে ৪০০০০০ পাউন্ড ব্যয়ে মাদরাসাত আল-ফালাহ প্রতিষ্ঠা করেন।
মক্কায় ছেলে-মেয়ে উভয়ের জন্য অনেক সরকারি ও বেসরকারি স্কুল রয়েছে। ২০০৫ সালে ছেলেদের জন্য ৫৩২ এবং মেয়েদের জন্য ৬৮১ টি স্কুল ছিল। শিক্ষার মাধ্যম আরবি তবে ইংরেজিকে দ্বিতীয় ভাষা হিসেবে জোর দেয়া হয়। কিছু স্কুল যেগুলো বিদেশীদের দ্বারা প্রতিষ্ঠিত হয়েছে সেখানে ইংরেজিকে শিক্ষার মাধ্যম হিসেবে গ্রহণ করা হয়েছে। তারা জঘন্যতম ফ্রি-মিক্সিংয়ের অনুমতি দেয় যা অন্যান্য স্কুল দেয়না।
জীবাশ্ম বিজ্ঞান
২০১০ সালে সাদানিয়াস ফসিল আবিষ্কারের ফলে মক্কা নগরী প্রাইমেট ইভোলিউশন এর বিচারে জীবাশ্মবিজ্ঞানের গুরুত্বপূর্ণ সাইটে পরিণত হয়েছে। সাদানিয়াসদের প্রাইমেট হিসেবে বিবেচনা করা হয়। জীবাশ্ম প্রাপ্তির স্থানটি বর্তমানে লোহিত সাগরের কাছে অবস্থিত যা ২৮ মিলিয়ন এবং ২৯ মিলিয়ন বছর আগে জংগলাকীর্ণ ছিলো।
জীবাশ্মবিজ্ঞানীরা এই এলাকায় আরো জীবাশ্ম পাওয়ার আশায় গবেষণা চালিয়ে যাচ্ছে।
টেলিযোগাযোগ
সৌদি শাসনামলে মক্কা নগরীর টেলিকমিউনিকেশন ব্যবস্থা বিকশিত হয়। বাদশাহ আব্দুল আজিজ আল সউদ সুশাসনের মাধ্যম হিসেবে দেখতেন। হেজাজের আলীর শাসনামলে নগরীতে মাত্র ২০ টি টেলিফোন ছিলো, ১৯৩৬ সালে তা এক লাফে বেড়ে দাঁড়ায় ৪৫০ এ যা দেশের মোট টেলিফোনের অর্ধেক। ১৯৮৫ সালে অন্যান্য শহরের মত মক্কাও আধুনিক টেলিফোন, টেলেক্স,  বেতার এবং টেলিভিশন যোগাযোগব্যবস্থা অর্জন করে।
হাশিমী সাম্রাজ্যকালে নির্দিষ্টসংখ্যক বেতার যোগাযোগব্যবস্থা স্থাপন করা হয়। ১৯২৯ সালে অত্র অঞ্চলের বিভিন্ন শহরে ওয়্যারলেস স্টেশন বসানো হয়। একটি নেটওয়ার্ক তৈরী হয় যা ১৯৩২ সালে পূর্নাংগ ভাবে চালু হয়। দ্বিতীয় বিশ্বযুদ্ধের পরে বিদ্যমান নেটওয়ার্ক এর ব্যপকহারে বর্ধন ও উন্নয়ন সাধন হয়। সেই সময় হজ্বযাত্রীদের নির্দেশনা দিতে বেতার পরিসেবা ব্যবহৃত হতে থাকে। ১৯৫০ সালে আরাফাত দিবস থেকে সম্প্রচার শুরু হয় এবং ১৯৫৭ সাল পর্যন্ত এই ধারা বাড়তেই থাকে। সেই সময়ে রেডিও মক্কা ছিলো মধ্যপ্রাচ্যের সব থেকে শক্তিশালী স্টেশন যার ক্ষমতা ছিলো ৫০ কিলো ওয়াট। পরে ৪৫০ কিলো ওয়াটে উন্নীত হয়। প্রথম দিকে সংগীত প্রচার করা না হলেও আস্তে আস্তে সম্প্রচার শুরু হয়।
আকাশপথ
মক্কায় ছোট আকারে মক্কা পূর্ব বিমানবন্দর অবস্থিত হলেও কোন উড়োজাহাজ পরিসেবা চালু না থাকায় শহরের কেন্দ্র থেকে ১০০ কিলোমিটার দূরে জেদ্দায় অবস্থিত বাদশাহ আব্দুল আজিজ আন্ত:র্জাতিক বিমানবন্দরের উপর নির্ভর করতে হয়। অধিক সংখ্যক হজ্বযাত্রী পরিবহনের সুবিধার্থে এই বিমানবন্দরে বিশেষ ভাবে নির্মিত টার্মিনাল রয়েছে যেখানে একই সাথে ৪৭ খানা বিমান ওঠানামা করতে পারে এবং হজ্ব মৌসুমে প্রতিঘণ্টায় ৩৮০০ জন হজ্বযাত্রীকে অভ্যর্থনা জানাতে পারে।
আল মাশায়ের আআল মুগাদ্দেসসাহ মেট্রো
আল মাশায়ের আআল মুগাদ্দেসসাহ মেট্রো হচ্ছে মক্কা শহরের একটি মেট্রো লাইন যা ২০১০ সালের ১৩ নভেম্বর চালু হয়। এই ১৮.১ কিলোমিটার বিস্তৃত রেল যোগাযোগ ব্যবস্থা দ্বারা হজ্ব মৌসুমে হজ্বযাত্রীদের আরাফাত পর্বত, মুজদালিফা এবং মিনায় নেওয়া হয়।
মক্কা মেট্রো
মক্কা মেট্রো দাপ্তরিক ভাবে মক্কা মাস রেইল ট্রান্সপোর্ট নামে পরিচিত, শহরের মধ্যে চার লেনের রেল লাইন। এটি হজ্বমৌসুমে হজ্বযাত্রীদের পরিবহনকারী আল মাশায়ের আল মুগাদ্দেসসাহ'র সাথে যুক্ত হবে।
আন্ত:শহর
সৌদি আরবে একটি উচ্চগতির রেললাইন নির্মাণ চলছে। এটা ৪৪৪ কিলোমিটার বিস্তৃত হবে যা মক্কা এবং মদিনা শহরকে সংযুক্ত করবে। লাইনটি চালু হলে মক্কা থেকে মদিনার পথে যাত্রার সময় ২ ঘণ্টা কম লাগবে। স্পেনের একটি বিজিনেস কনসোর্টিয়াম এটা নির্মাণ করবে।
স্থলপথ
মক্কা নগরীকে সংযুক্তকারী কিছু আন্তঃনগর হাইওয়ে হচ্ছে:
পিপি
পিপি লা পিউ (সংক্ষেপে পিপি) ওয়ার্নার ব্রাদার্স এর মেরি মেলোডিস ও লুনি টুনস সিরিজের একটি বিড়াল চরিত্র। এটি প্যারিসের আশপাশ এলাকায় বিচরন করে এবং এর উচ্চারন ও ফেঞ্চ। এটি স্রষ্ঠা চাক জোনস, কন্ঠ দিয়েছেন মেল ব্ল্যাংক। এর গা থেকে সবসময় দুর্গন্ধ ছড়ায় ফলে সকলে এর থেকে দুরে থাকার চেষ্টা করে। এটি সবসময় রোমান্টিক, এবং এর স্ত্রীলিঙ্গের বিড়াল এর প্রতি আকৃষ্ট হয়।
ব্রাউজার ইঞ্জিন
ব্রাউজার ইঞ্জিন (Browser Engine) হলো প্রতিটি প্রধান ওয়েব ব্রাউজারের মূল সফটওয়্যার উপাদান। ব্রাউজার ইঞ্জিনের প্রাথমিক কাজ হলো এইচটিএমএল ডকুমেন্ট ও ওয়েব পৃষ্ঠার অন্যান্য রিসোর্সকে ব্যবহারকারীর যন্ত্রে একটি মিথষ্ক্রিয় চাক্ষুষ উপস্থাপনায় রূপান্তর করা।
নাম এবং ব্যবহার
ব্রাউজার ইঞ্জিন কোন স্বকীয় ও স্বাধীন কম্পিউটার প্রোগ্রাম নয়, কিন্তু বড় একটি প্রোগ্রামের গুরুত্বপূর্ণ একটি অংশ, যেমন, ওয়েব ব্রাউজার, যেখান থেকে এ শব্দগুচ্ছের ব্যুতপত্তি ( ইঞ্জিন শব্দটি গাড়ির ইঞ্জিনের উপমা)।
ব্রাউজার ইঞ্জিনের পাশাপাশি, দুই বা ততোধিক টার্মও প্রচলিত রয়েছে, যথাঃ লেআউট ইঞ্জিন and rendering engine । তাত্ত্বিকভাবে লেআউট ও রেন্ডারিং (অথবা পেইন্টিং) ভিন্ন ইঞ্জিন কর্তৃক নিয়ন্ত্রণ করা যাবে। তবে বাস্তবিক ক্ষেত্রে, তারা একইসাথে আবদ্ধ থাকে এবং আলাদা খুব কমই বিবেচিত হয়।
লেআউট ও রেন্ডারিঙের সাথে সাথে, ব্রাউজার ইঞ্জিন ডকুমেন্ট সমূহের মধ্যে নিরাপত্তা নীতি জোরদার ও স্ক্রিপ্টে প্রকাশিত ডকুমেন্ট অবজেক্ট মডেল বা ডিওএম ডাটা গঠন বাস্তবায়ন করে। তারা হাইপারলিংক ও ওয়েব ফরমও নিয়ন্ত্রণ করে।
জাভাস্ক্রিপ্ট কোড এক্সিকিউট করা ভিন্ন একটি বিষয়, প্রায় প্রত্যাকটি প্রধান ব্রাউজার যার জন্যে আলাদা একটি জাভাস্ক্রিপ্ট ইঞ্জিন ব্যবহার করে। জাভাস্ক্রিপ্ট ভাষাটিই ব্রাউজারে ব্যবহার হওয়ার জন্যে তৈরি হয়েছিলো, কিন্তু এখন অন্যান্য ক্ষেত্রেও ব্যবহৃত হয়। তাই জাভাস্ক্রিপ্ট ইঞ্জিনকে ব্রাউজ্র ইঞ্জিন থেকে পৃথক করে রাখা হয়।
ওয়েব্ ব্রাউজার ছাড়াও এখন ব্রাউজার ইঞ্জিন অন্যন্য ক্ষেত্রে ব্যবহৃত হয়। উদাহরণস্বরূপ, ইমেইল ক্লায়েন্ট এইচটিএমএল ইমেইল দেখানোর জন্যে লাগে। ইলেকট্রন ফ্রেমওয়ার্ক, যেটির মূলে রয়েছে গুগল ক্রোমের দুটো ইঞ্জিন, অনেক এপ্লিকেশন নির্মানে ব্যবহার করা হয়।
লেআউট এবং রেন্ডারিং
অধিকাংশ ওয়েব পেজের লেআউট সাধারণত সিএসএস কর্তৃক ঠিক করা থাকে। প্রতিটি স্টাইল শিটই নিয়মের একটি ধারা, যেটি ব্রাউজার ইঞ্জিন অনুবাদ করে। উদাহরণস্বরূপ, কিছু রুল টাইপোগ্রাফি বিস্তারিত নির্দিষ্ট করে দেয়, যেমন ফন্ট, রং, এবং টেক্সটের আয়তন। ইঞ্জিন সকল সম্পর্কিত সিএসএস রুল একত্রিত করে, চাক্ষুষ উপস্থাপনার জন্যে সুনির্দিষ্ট গ্রাফিকাল সমন্বয় হিসেব করে। T
কিছু ইঞ্জিন পুরো রিসোর্স ডাউনলোড হওয়ার আগেই রেন্ডারিং শুরু করে। যেমন, অপেরার পূর্ববর্তী সংস্করণ যেগুলো প্রেস্টো ব্যবহার করতো, সেগুলোতে ছবি আসতো ধীরে ধীরে ভাঙা ভাঙা ভাবে।